Vrtné jadro

Vrtné jadro je teleso valcovitého tvaru, tvorené vzorkou horniny, získané z geologického vrtu. Získava sa vŕtaním „na jadro“ sústavou vrtných tyčí s karbidovou alebo častejšie diamantovou korunkou do rôznych hĺbok zemskej kôry. Priemer jadra sa zmenšuje s narastajúcou hĺbkou vrtu (napr. 0,0 m hĺbka: 117,0 - 95,5 - 76,0 - 58,0 mm: 850,0 m hĺbka). V súčasnosti je preferovaný systém vŕtania „Wire-line“, pri ktorom k získaniu jadra nie je potrebné celú sústavu oceľových tyčí vyťahovať, vytiahne sa len jadrovnica s jadrom. Geologické vrtné jadro by pre dostatočnú interpretáciu malo byť celistvé, neporušené, uložené do drevených alebo plastových debničiek s pozdĺžnymi priečinkami o celkovej dĺžke 3 m.

 Iné projekty 

Kategória:Geologické termíny
Kategória:Vŕtanie a vyvrtávanie